OpenLLM-France/wikimedia huggingface dataset:
# Juan José Landaeta

Juan José Alejandro Landaeta Arévalo 1780ko martxoaren 10ean jaio zen, Caracasen (Venezuela). José Domingo Díaz historialariaren arabera, Landaeta Caracasen hil zen 1812ko martxoaren 26ko lurrikararen ondorioz, baina beste iturri batzuen arabera, José Tomás Bovesek fusilatu zuen 1814ko abenduaren 10ean Cumanán, El Libertadorekin batera Ekialdeko Emigrazioan zihoala. Venezuelako musikagile ospetsua izan zen. Venezuelako Ereserki Nazionalaren musikaren autoretza formalki ematen zaio, Gloria al Bravo Pueblo (1810), Antonio Guzmán Blanco presidenteak 1881ean ezarri zuena.

## Biografia

Bere gurasoak, Juan Jose Landaeta eta Maria Candelaria Arevalo, pardos libreak ziren. Juan Manuel Olivaresekin musika ikasi zuen Aita Sojoren eskolan eta hainbat abesti aberkoi konposatu zituen. Lehen letrako eskola bat sortzea proiektatu zuen, pardos irakasteko, eta Udalaren babesa lortu zuen, baina ez da uste egingo zenik.
1808ko urtarrilaren 16an Caracasen ezkondu zen José Franciscoren eta María Josefa Abreuren alaba María de Merced Gallegosekin.
Iraultzaren hasieratik izan zituen kausa independentistaren aldeko begikotasunak. Honela, 1810eko apirilaren 19an konspiratzaileen artean ikusi zuten. Grina iraultzaile horrek berak eraman zuen abesti aberkoi batzuk konposatzera, horietako bat 1811n Venezuelako lehen kongresua ezarri zenean. Letra "Gloria, amerikarrak" esaldiarekin hasten zen.
Lehen Errepublika erori bezain laster, errealistek jazarri eta preso hartu zuten, 1813an ziegatik irtetea lortuz, Bolivar Caracasera iritsi zenean, 1814an Ekialderako emigrazioarekin ihes egin behar izan zuelarik, baina Bovesek urte horretan bertan atxilotu zuen Cumanán, eta, iturri batzuen arabera, honek fusilatu zuen.

## Obrak

* Benedictus a duo, 1799.
* Salve a cuatro voces, 1780.
* Pésame a la virgen.
* Ave Maris Stella.
* Canción patriótica “Gloria al Bravo Pueblo” Himno Nacional de Venezuela.
Gaur egun, Venezuelan musikari profesionalak trebatzen dituen lehen erakundeetako batek, zaharrenak eta garrantzitsuenetakoak, bere izena darama, Juan José Landaeta Musika Kontserbatorio Nazionalak.

## Kanpo estekak

* Datuak: Q1710520
# Juan José Lizarbe

Juan Jose Lizarbe Baztan (Erriberri, 1962ko urtarrilaren 30a) PSNko politikaria da.
Erriberrin jaio arren, bost urte zituelarik Tuterara joan zen bizitzera. Zuzenbidea Zaragozako unibertsitatean ikasitakoan, 1986an hasi zen Iruñean abokatu lanetan, UGTko lege-batzordean. 1994an, sindikatu horretako instituzio idazkaritzan aritu zen. 1994an, beste iruindarrekin batera, Cives Mundi GKE eratu zuen, Beninera laguntza eramateko asmotan.
Politikagintzari dagokionez, 1983an sartu zen PSNn, Tuterako taldean. Javier Otano dimititu ondoren, 1996an, PSN kudeatu zuen biltzarrean sartu zen, eta, 1997ko abenduan, PSNko Idazkari Orokorra bihurtu zen. Bi aldiz, 1999an eta 2003an, PSNko zerrendaburua izan zen, baina hamaikana eserleku lortuta, ezin izan zuen boterea eskuratu.
2004ko uztailean, PSNko VIII. biltzarrean, Carlos Chivitek garaitu zuen PSNko burua izateko. 2004ko irailean, Carlos Chivitek eskatuta, alderdiko bozeramailea izateari utzi zion. 2007ko hauteskundeetan hamargarren postuan joan zen PSNko Nafarroako Parlamenturako zerrendan, eta, beraz, legebiltzar hartako diputatu da.
# Juan José Elguézabal

Juan José Elguezábal (1781–1840) espainiar eta mexikar soldadua izan zen; eta Presidioko inspektore laguntzailea. Coahuila y Texasko behin-behineko gobernadore ere izan zen 1834 eta 1835 artean. Horrez gain, Texasko Iraultzan aritu zen Mexikoko Tamaulipaseko Lehen Konpainiako komandante gisa; Texasko separatisten aurka borrokan.

## Biografia

Elguezábal 1781ean jaio zen, San Antonion, Texasen, María Gertrudis Jiménezen eta Juan Bautista Elguézabalen (Texasko gobernadore ohia 1800 eta 1805 artean) semea. Elguezábal Espainiako Armadan sartu zen gaztetan eta Coahuilan (Mexiko modernoan) bizi izan zen bere karreraren zatirik handiena. Beraz, eskualdeko armadako kapitain eta Río Grande zonako Presidioko komandante izan zen. Horrez gain, Elguézabal Inspektore laguntzaile gisa ere aritu zen Coahuila y Texasko Presidioetan, bere aitak ere egin zuen bezala. Azkenean, Elguezabal igo zuten koronela mailera.
1834ko abuztuaren 30ean, Elguezábal Texasko behin-behineko gobernadore izendatu zuen Monclovako (Coahuila) Udalak. Kargu horretan egon zen Agustín Viesca Texasko gobernadore ofizial berri izendatu zuten arte, 1835eko maiatzaren 12an kargua utzita.
Elguezábalek Texaseko Iraultzan parte hartu zuen, Tamaulipaseko Lehen Konpainiako komandante gisa. 1835eko abenduaren 10ean, Elguézabal eta Martín Perfecto de Cos jenerala harrapatu zituzten, Béjarko setioa deitutako ekitaldia amaitzen ari zenean. Azkenean askatuta, Mexikoko Matamorosera itzuli zen; bertan bizi izan zen 1840an hil zen arte.

## Erreferentziak

* 1 2 Elguézabal, Juan José. Retrieved in July 8, 2014
* ↑ Actions of the Texas Legislature in 1834. Retrieved in July 8, 2014
* ↑ Barker, Eugene C. (1926). The Life of Stephen F. Austin, Founder of Texas, 1793-1836. Page 401. Cokesbury Press.

## Kanpo estekak

* Datuak: Q17423443
# Juan José Izarra

Juan José Izarra del Corral (Alcalá de Henares, 1940ko urtarrilaren 26a) espainiar abokatu eta politikari ohia da.
Madrilgo Complutense Unibertsitatean zuzenbidea ikasi ondoren, lan-ikuskatzaile gisa hasi zen lanean. Zentro Demokratikoaren Batasunari lotua, Castelló, Murtzia eta Bizkaiko gobernadore zibila izan zen. Mundo Obrero egunkariak 'Hendayais' tabernaren atentatuarekin lotu zuen.

## Erreferentziak

* ↑ (Gaztelaniaz) «Juan José Izarra del Corral» El País 1981/04/01.
* ↑ (Gaztelaniaz) «Izarra asegura no conocer a los hermanos Perret» El País 1981/01/24.
* ↑ (Gaztelaniaz) «Un alto cargo de la policía encargado de investigar la "guerra sucia" contra ETA» El País 1981/01/23.
* Datuak: Q61062165
# Juan José Laborda

Juan José Laborda Martín (Bilbo, 1947ko urriaren 4a) bizkaitar politikari eta historialaria da. PSOEren kidea, 1977 eta 2004 artean Burgosko probintzia ordezkatu zuen Espainiako senatuan. 2012an El Señorío de Vizcaya. Nobles y fueros, c.1452-1727 liburua argitaratu zuen.
* Datuak: Q3187688
* Multimedia: Juan José Laborda / Q3187688
# Kill the Irishman

Kill the Irishman 2011ko Jonathan Hensleigh estatubatuar zinema zuzendariak zuzendutako film biografikoa da.
Benetako gertakari batzuetan oinarritutako pelikula da, eta Danny Greene 1970eko hamarkadako Cleveland hiriko irlandar mafiaren burua du protagonista.

## Aktoreak

* Ray Stevenson: Danny Greene
* Vincent D'Onofrio: John Nardi
* Val Kilmer: Joe Manditski
* Christopher Walken: Alex Birns
* Linda Cardellini: Joan Madigan
* Marcus Thomas: Billy McComber
* Vinnie Jones: Keith Ritson
* Tony Lo Bianco: James T. Licavoli
* Paul Sorvino: Anthony Salerno
* Fionnula Flanagan: Grace O'Keefe
* Mike Starr: Leo "Lips" Moceri
* Steve Schirripa: Mike Frato
* Vinny Vella: Frank Brancato
* Bob Gunton: Jerry Merke
* Tony Darrow: Mikey Mendarolo
* Jason Butler Harner: Art Sneperger
* Robert Davi: Ray Ferritto

## Erreferentziak

* ↑ EiTB. (2016/07/12). 'Matar al irlandés' filmaren estreinaldia, gaurko 'LND' saioan. .

## Kanpo estekak

* Datuak: Q1004440
# Kill the King

Kill the King (euskaraz Akatu Erregea), Rainbow ingeles hard rock musika taldearen abesti bat da. 1977ko On Stage (Eszenatokian) diskoan argitaratu zuten.

## Kanpo estekak

* Kill the King abestia entzungai. Youtube.com (Ingelesez)
* Datuak: Q16255857
# Kill 'Em All

Kill 'Em All Metallica estatubatuar taldearen estreinako albuma izan zen. Megaforce Recordsek 1983ko uztailaren 25ean argitaratu zuen. Adituek thrash metal sortu zuen diskotzat hartzen dute.

## Abestiak

James Hetfield. - (e)k hitz guztiak idatzi zituen

## Erreferentziak

* ↑ Gulla, Bob. (2013). Guitar Gods: The 25 Players Who Made Rock History. ABC-CLIO, 109 or. ISBN 978-0-313-35806-7..

## Kanpo estekak

* Datuak: Q182826
# Kill (Kildare konderria)

Kill (irlanderaz: An Chill) Irlandako udalerri bat da, Kildare konderrian dagoena. 2011ko erroldaren arabera 3.095 biztanle zituen.

## Kanpo estekak

* Datuak: Q2084287
# Kill Bill: Volume 2

Kill Bill: Volume 2 (euskaraz Hil Bill: 2. Bilduma) 2004ko Quentin Tarantino estatubatuar zinema zuzendari eta gidoigileak zuzendu eta idatzitako borroka arteetako filma bat da. 2003ko Kill Bill: Volume 1 filmarekin batera Kill Bill izeneko saga osatzen du. Uma Thurman, David Carradine, Lucy Liu, Vivica A. Fox, Michael Madsen, Daryl Hannah eta Gordon Liu aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bere ezkontza egunean bera erailtzen saiatu ziren taldeko hainbat kide hil ondoren, "Manba Beltza" (Uma Thurman) gainontzekoak hiltzen saiatuko da, eta bereziki bere antzinako buruzagia izan zen Bill (David Carradine), berau erailtzea agindu baitzuen.

## Aktoreak

* Uma Thurman Beatrix Kiddo/Emaztegaia (Manba beltza)
* David Carradine: Bill
* Lucy Liu: O-Ren Ishii
* Vivica A. Fox: Vernita Green
* Michael Madsen: Budd
* Daryl Hannah: Elle Driver
* Julie Dreyfus: Sofie Fatale
* Sonny Chiba: Hattori Hanzo
* Ambrosia Kelley: Nikki Green
* Gordon Liu: Pai Mei
* Stephanie L. Moore, Shana Stein eta Caitlin Keats: Joleen, Erica eta Janeen
* Bo Svenson: Harmony erreberendoa
* Chris Nelson: Tommy Plympton
* Samuel L. Jackson: Rufus
* Larry Bishop: Larry Gomez
* Sid Haig: Jay
* Michael Parks: Esteban Vihaio
* Perla Haney-Jardine: B.B.
* Helen Kim: Karen
* Lawrence Bender: Hoteleko langilea

## Ikus gainera

* Kill Bill
* Kill Bill: Volume 1

## Kanpo estekak

* Kill Bill: Volume 1 filmaren webgunea (Ingelesez)
* Kill Bill: Volume 1 filmaren IMDBko fitxa irakurgai (Ingelesez)
* Datuak: Q928019
# Kill Devil Hills (Ipar Carolina)

Kill Devil Hills Ipar Carolinako herri bat da. Dare konderrian kokatua dago. 2010ean 6.683 biztanle zituen, 14,55 kilometro koadrotan banatuta.

## Ikus, gainera

* Dare konderria

## Kanpo estekak

* Datuak: Q2029051
* Multimedia: Kill Devil Hills, North Carolina / Q2029051
# Kill Your Friends (filma)

Kill Your Friends (euskaraz Hil Dizatzu Lagunak), 2015eko Owen Harris britainiarrak zuzendutako thriller komedia beltz bat da. John Niven eskoziar idazlearen 2008ko izenburu berdineko eleberrian oinarritua dago. Nicholas Hoult, James Corden, Georgia King, Craig Roberts, Jim Piddock, Joseph Mawle, Ed Skrein, Tom Riley, Ed Hogg, Rosanna Arquette eta Moritz Bleibtreu aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1997, Londres, Steven Stelfox (Nicholas Hoult) talentu-bilatzailea britpoparen hurrengo musika talde arrakastasuaren bila ipurdia galduz dabil.

## Aktoreak

* Nicholas Hoult: Steven Stelfox
* James Corden: Roger Waters
* Georgia King: Rebecca
* Craig Roberts: Darren
* Jim Piddock: Derek Sommers
* Joseph Mawle: James Trellick
* Ed Skrein: Danny Rent
* Tom Riley: Tony Parker-Hall
* Ed Hogg: DC Woodham
* Rosanna Arquette: Barbara
* Moritz Bleibtreu: Rudi
* Damien Molony: Ross
* Al Weaver: Bill
* Bronson Webb: Rob Hastings
* Ella Smith: Nikki
* David Avery: Fisher

## Kanpo estekak

* IMDBko fitxa irakurgai (Ingelesez)
* Datuak: Q16995656
# Kill Bill

Kill Bill bi zatitan banatzen den ekintza zinema eta thrillera nahasten dituen filma da. Quentin Tarantinok zuzendari estatubatuarrak 2003an eta 2004an idatzitako bi film dira, Uma Thurmanek antzestua The Bride, Beatrix Kiddo, moduan. Nahiz eta hasieran film bakartzat egokitu, hare luzera dela eta (lau ordu dirau), azkenean bi filmok egin zituzten:
* Kill Bill: Vol.1, 1. bolumena 2003an, ingelesez, eta
* Kill Bill: Vol.2, 2. bolumena 2004an, ingelesez
Drama zinemaren mendekuan oinarrituriko filma da, beste zinema generoen oroigarri, hala nola Hong Konggo ekintza zinema filmak, japoniar Chanbara filmak, lehergarrizkoak eta italiar spaghetti westernak; musika popularraren erabilera nahiz Ennio Morriconeren musika edo David Carradine Kung-Fu serieko aktorearen antzespenak haren ezaugarririk entzutetsuenak dira.
Kalifornian, Texasen, Pekinen, Hong Kong, Tokio, eta Mexikon filmatu zen, filmeko giro guztiek ekintza-zinema generoaren oroimenez.

## Laburpena

Kill Bill filmaren istorio bakar batean oinarritzen da, bi bolumenetan zatitua, bosna atalekin. Narrazioa ez da denboran zuzenki aurkezten, baizik eta atzerantz joz maiz, Tarantinoren filmen ohituran. Horrek filmaren egitura narratiboa segitzen du: gertakariak ez dira kronologikoki aurkezten.

## Istorioa

Two Pines (El Paso, Texas) basamortuko elizatxo batean, ezkontza prestaketa egiten ari den bitartean, hiltzaile batzuk agertu eta tiroka hasi dira. Beatrix Kiddo ezkongaia (Uma Thurman) haurdun dago eta larriki zauritu dutenez, koman geratu da eta haurtxoa galdu.
Hala eta guztiz ere, Beatrix Kiddo ez da edonor, erakunde sekretu bateko hiltzaile eta borrokalari sutsua baizik. Urte batzuk ondoren, asmo bakar bat baino ez du: ezteiak prestatzen ari zenean bere haurtxoaren hiltzaileak mendekatzea, bereiziki Bill (David Carradine), hiltzailearen buruzagia eta haurraren aita.

## Erreferentziak

* ↑ Filming locations for Kill Bill: Vol. 1. IMDb (Noiz kontsultatua: 2008-07-28).
* ↑ Filming locations for Kill Bill: Vol. 2. IMDb (Noiz kontsultatua: 2008-07-28).

## Kanpo estekak

(Ingelesez) Kill Bill: Vol.1 - Trailer youtuben, 2:33 minututako iraupena
* Datuak: Q223132
* Multimedia: Kill Bill / Q223132
(Ingelesez) Kill Bill: Vol.2 - Trailer youtuben, 2:29 minututako iraupena
# Kill (Waterford konderria)

Kill (irlanderaz Chill) Irlandako hegoaldeko Waterfordeko konderrian dagoen udalerri bat da. Dungarvan eta Tramore udalerrien artean dago.
Herrian bi taberna daude: Kirwan's eta Dunphy's.

## Kanpo estekak

* Datuak: Q6407070
# Kill Bill: Volume 1

Kill Bill: Volume 1 (euskaraz Hil Bill: 1. Bilduma) 2003ko Quentin Tarantino estatubatuar zinema zuzendari eta gidoigileak zuzendu eta idatzitako borroka arteetako filma bat da. 2004ko Kill Bill: Volume 2 filmarekin batera Kill Bill izeneko saga osatzen du. Uma Thurman, Lucy Liu, Vivica A. Fox, Daryl Hannah, David Carradine, Michael Madsen eta Julie Dreyfus aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bere ezkontza egunean, hiltzaile profesional batek (Uma Thurman) bere taldeko kideen erasoa jasango du, erakunde kriminal horretako Bill (David Carradine) buruzagiaren aginduz. Erasoari bizirautea lortu baina koma egoeran geldituko da. Handik bost urtera sekulako mendeku egarriz esnatuko da.

## Aktoreak

* Uma Thurman: Beatrix Kiddo/Emaztegaia (Manba beltza)
* David Carradine: Bill
* Lucy Liu: O-Ren Ishii
* Vivica A. Fox: Vernita Green
* Michael Madsen: Budd
* Daryl Hannah: Elle Driver
* Julie Dreyfus: Sofie Fatale
* Sonny Chiba: Hattori Hanzo
* Ambrosia Kelley: Nikki Green
* Michael Parks: Earl McGraw
* James Parks: Edgar McGraw
* Michael Bowen: Buck
* Gordon Liu: Johnny Mo
* Jun Kunimura: Tanaka buruzagia
* Chiaki Kuriyama: Gogo Yubari
* Sakichi Sato: Charlie Brown

## Ikus gainera

* Kill Bill
* Kill Bill: Volume 2

## Kanpo estekak

* Kill Bill: Volume 1 filmaren webgunea (Ingelesez)
* Kill Bill: Volume 1 filmaren IMDBko fitxa irakurgai (Ingelesez)
* Datuak: Q165325
# Juan María Alonso-Allende

Juan María Alonso-Allende Aznar (Bilbo, 1949ko uztailaren 30a - ) euskal kirolaria izan zen, belaren Star klasean aditua.

## Biografia

Olinpiar Jokoetan behin hartu zuen parte: Mexikon hain zuzen ere.

## Erreferentziak

* ↑ www.sports-reference.com
* Datuak: Q12261052
# Juan María Amiano

Juan María Amiano Mariñelarena (Lekaroz, Baztan, 1947ko azaroaren 20a), futbolaren munduan Amiano deitua, nafar futbolari profesional ohia da, aurrelari postuan jokatzen zuena Espainiako futbol ligako lehen mailan 11 denboraldiz aritu zen, 1970etik 1981ra, Espanyol, UD Salamanca eta Real Sociedaden. Urte horietan ligako 241 partidu jokatu zituen eta 50 gol sartu.

## Erreferentziak

* ↑ BDFutbol: Amiano Bdfutbol.com

## Kanpo estekak

* (Gaztelaniaz) RCD Espanyolgo jokalariak: Amiano
* Datuak: Q7420168
# Juan Martín de Pueyrredón

Juan Martín Mariano de Pueyrredón (Buenos Aires, Río de la Platako Erregeorderria; 1777ko abenduaren 18a - Buenos Aires, 1850eko martxoaren 13a) politikari eta militarra izan zen, Argentinaren independentzia prozesuan nabarmendu zena. 1816-1819 bitartean, Rio de la Platako Probintzia Batuetako zuzendari gorena izan zen.

## Bizitza

Juan Martín de Pueyrredón Buenos Airesen jaio zen 1777ko abenduaren 18an. Juan Martín de Pueyrredón Labroucherieren eta María Rita Doganen zortzi seme-alabetatik bosgarrena izan zen. Aita Bearnon sortutako merkataria zen, eta ama espainiar jatorriko buenosairestarra. 1795ean Cádizera joan zen, Diego osabarengana, eta merkataritzan jardun zuen harekin. Horretaz gain, Parisen Humanitateak ikasi zituen. 1804an itzuli zen sorterrira, Dolores Pueyrredon lehengusinarekin ezkondurik.
1806an, Rio de la Platako lehenbiziko britainiar inbasioa gertatu zenean, Santiago de Liniersen armadarekin bat egin zuen. Harekin batera, Buenos Aires berreskuratzeko borroketan parte hartu zuen. Liniersek teniente koronel izendatu zuen. Gobernuaren ordezkari gisa, Espainiara bidaiatu zuen, egoeraren berri ematera. Espainiako monarkiaren gainbeheraren lekuko izan zen bidaia hartan, eta independentzia osoa lortzeko beharra ikusi zuen.
1810eko ekainean itzuli zen Buenos Airesera. Maiatzeko Iraultza gertatu berria zen, eta gobernu iraultzailearen agindura jarri zen. 1811ko urtarrilean, Chuquisacako gobernadore izendatu zuten. Hiri hartan zegoelarik, iraultzaileen porrota gertatu zen Huaquiko guduan. Horiek horrela, armadaren agintea hartu eta erretira antolatu zuen.
1812ko apirilean, Lehen Triunbiratuko kide izendatu zuten, Juan José Pasoren ordez. 1816ko maiatzean, Rio de la Platako Probintzia Batuetako zuzendari gorena aukeratu zuen Tucumángo Biltzarrak, José de San Martínen eta Martín Miguel de Güemesen laguntzaz. Politika unitarioa burutu zuen urte horietan, eta federalistak jazarri zituen. 1817-1818 bitartean,Txile Espainiako koroaren mendetik atera zuen kanpaina militarra sustengatu zuen. José Rondeauk ordeztu zuen 1819an.
1829an, bitartekari lanak egiten saiatu zen Juan Lavalleren eta Juan Manuel de Rosasen artean, baina arrakastarik gabe. 1835ean, Rosasen bigarren gobernua hasi zenean, Bordelera erbesteratu zen, eta Rio de Janeirora eta Parisera geroago. 1849ko urrian itzuli zen Buenos Airesera; bertan hil zen 1850eko martxoaren 13an. La Recoleta hilerrian dago ehortzia.

## Erreferentziak

* 1 2 3 4 5 6 Pueyrredón, Juan Martín de (1777-1850). pares.mcu.es (Noiz kontsultatua: 2024-3-3).
* ↑ Juan Martín de Pueyrredon. pueyrredon.com (Noiz kontsultatua: 2024-3-4).
* 1 2 Ferraro, Liliana Juana. Políticas articuladas. Correspondencia San Martín – Pueyrredón. Revista de Historia Americana y Argentina, ISSN 0556-5960, ISSN-e 2314-1549, Vol. 50, Nº. 1, 2015, págs. 251-268, dialnet.unirioja.es (Noiz kontsultatua: 2024-3-4).

## Kanpo estekak

* Datuak: Q303615
* Multimedia: Juan Martín de Pueyrredón / Q303615
# Juan Martínez Montañés

Juan Martínez Montañés (Alcalá la Real, Jaéngo probintzia, 1568ko martxoaren 16a - Valladolid, 1649ko ekainaren 18a) Pizkundeko eta Barrokoko espainiar eskultorea izan zen, Sevillako eskolako garrantzitsuenetakoa. Gaztelan Fernandezekin gertatu zen bezala, Montañesen eraginak bizirik eta indarrean jarraitu zuen Sevillan hura hil eta geroztik ere. Beranduko manierismotik barrokora eboluzionatu zuen. Gaztelan Gregorio Fernándezekin gertatu zen bezala, Montañesen eraginak bizirik eta indarrean jarraitu zuen Sevillan hura hil eta geroztik ere.

## Lanak

Martínez Montañésen eskulturen ezaugarri behinenak edertasun idealerako joera eta barne indar handia ziren. Ezaugarri horiek guztiz nabarmen geratzen dira Sevillako katedraleko Errukiaren Kristo (1603-1604) obra ospetsuan. Hain zuzen ere, Kristo hori egiteko sinatu zuen kontratua argigarria da garai hartan irudi erlijiosoari ematen zitzaion garrantzia ulertzeko: «bizirik egon behar du, hil aurretik, burua eskuineko besoaren gainera eroria, oinetan otoitzean duen pertsonari begira, Kristo kexuka ari balitzaio bezala, esanez otoitzean ari denagatik dela bere sofrikario guztia».
Garai bertsukoa da Sevillako Santiponceko San Isidoro del Campo monasterioan gordetzen den San Jeronimo irudia (1609). Elizako erretaula nagusiko irudi printzipala izateko pentsatua zegoen, baina baita, noizik behin, prozesioan ateratzeko ere; beraz, premiazkoa zen alde guztietatik bikainki lantzea. Izugarrizko kalitatea lortu zuen, hemen ere, santuaren anatomia islatzean.
1629an gaixotasun luze batetik sendatu ondoren, bere azken urteetako barrokismo betean sartu zen. Garai honetakoa da Sevillako katedraleko Alabastroen kaperako Sortzez Garbia (1629-1631).

## Iruditegia

* Errukiaren Kristo, 1603-1604 Sevillako katedrala
* San Frantzisko Borjakoa, 1624 Deikunde eliza, Sevilla
* Sortzez Garbia, 1629-1631 Sevillako katedrala

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/10/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q610928
* Multimedia: Juan Martínez Montañés / Q610928
# Juan Martín González

Juan Martín González Samso (Mendoza, 2000ko azaroaren 14a) argentinar errugbilaria da, hirugarren lerroko hegal postuan aritzen dena. 2021etik Ingalaterrako errugbi txapelketan jokatzen du, London Irish taldearekin. 2021eko uztailaren 3an egin zuen debuta Argentinako errugbi selekzioarekin, Errumaniaren kontra.

## Erreferentziak

* ↑ London Irish sign Pumas flanker Juan Martín González. americasrugbynews.com (Noiz kontsultatua: 2022-10-3).
* ↑ Juan Martín González, debut y try con la camiseta de Los Pumas. rugbychampagneweb.com (Noiz kontsultatua: 2022-10-3).

## Kanpo estekak

* Datuak: Q107411011
* Multimedia: Juan Martín González / Q107411011
# Juan Martín Leguizamón

Juan Martín Leguizamón Goycoechea (Salta, 1833ko azaroa - Buenos Aires, 1881ko uztaila) politikari, arkeologo, historialari eta idazle argentinarra izan zen, Saltako probintzian XIX. mendearen bigarren erdialdeko politikan eta kulturan parte hartze aktiboa izan zuena.

## Biografia

Juan Galo Leguizamón koronelaren semea, haurtzaroa Córdoban igaro zuen, eta bigarren hezkuntzako ikasketak Buenos Airesen egin zituen, non bere literatur joerak zirela eta, Alberto Larroque, Carlos Tomás Souriges eta Francisco Javier Muñiz irakasleen ikasle gogokoenetako bat izan zen.
Saltara itzuli zen 1852an, eta bertan probintzia-diputatu hautatu zuten, kargu hori 1858ra arte bete zuen. 1853an bere probintzian aztarna fosilen gordailu desberdinak ikertzen hasi zen, aldi berean bere liburutegi garrantzitsua eraikitzen hasi zen eta Pilcomayo ibaiaren nabigazioa aztertzea proposatu zuen.
1861etik aurrera probintzia-senataria izan zen, eta behin baino gehiagotan behin-behinean Saltako gobernua izan zuen. Aitarengandik jaso zuen armetarako interesa, eta koronel bihurtu zen probintziako milizietan, probintziako politika konplexuan parte hartuz, tokian tokiko iraultzak barne. Salta hiriko defentsako estatuburu nagusia izan zen 1867an Felipe Varelaren inbasioaren aurka.
Idazle oparoa izan zen, bere idazkera historikoengatik nabarmendu zena, hala nola Martín Miguel de Güemes, Manuel Belgrano eta Bernardino Rivadaviaren biografiak eta Historia de Salta liburua. Aipagarriak dira Boliviarekiko mugen inguruko itunak, hainbat liburutan, eta beste bat Txilerekin. Bere idazki antropologikoek bere probintziako populazio prehispanikoei buruzko oharrak biltzen dituzte. Saltako ongintzako sozietatea, bere hiriko eskola normala, Saltako liburutegi publikoa eta museoa, eta beste hainbat erakunde publiko sortu zituen.
Buenos Airesen hil zen 1881ean .

## Bibliografia

* Solá, Miguel, Diccionario histórico biográfico de Salta, Impr. de la Legislatura, Salta, 1964.
* Zinny, Antonio, Historia de los gobernadores de las provincias argentinarrak, Ed, Hyspamérica, 1987. ISBN 950-614-685-3

## Kanpo estekak

* Datuak: Q5951299